Christkind

Christkind eller Christkindl eller Christkondel (tysk: Kristusbarnet) er tradisjonelt den som deler ut julegavene i Østerrike, Tsjekkia, Kroatia, deler av Tyskland, Alsace i Frankrike, Italia, Liechtenstein, Portugal, Polen, Sveits, Slovakia, Ungarn, Frankrike, deler av spansktalende Latin-Amerika, samt deler av Brasil og i Acadia-regionen i Louisiana i USA. I Italia taler man om Gesù Bambino og i Portugal Menino Jesus (italiensk henholdsvis portugisisk for Jesusbarnet), og i Ungarn Jézuska (ungarsk for Lille Jesus), i Slovakia Ježiško (Lille Jesus) og i Tsjekkia Ježíšek (Lille Jesus).

Da Martin Luther gjennomførte den protestantiske reformasjonen forsøkte man å redusere helgeners og i denne sammenheng den hellige Nikolaus' betydning, og mange protestanter gikk da over fra Nikolaus til Christkind eller Christkindel som gaveutdeler, og datoen ble endret fra 6. desember til julaften.Forbes, Bruce David, Christmas: a candid history, University of California Press, 2007, ISBN 0-520-25104-0, s. 68-79. 

Christkind er velkjent blant tyske barn, men har ganske få likheter med Jesusbarnet i Betlehem.Clement A.Miles Christmas customs and traditions, their history and significance s.230. Courier Dover Publications, 1976   

Christkind-tradisjonen ble også tatt i bruk av katolikker på 1800-tallet, og samtidig som Christkind ble erstattet av mer eller mindre sekulære versjoner av Sankt Nikolaus/julenissen hos protestantene, men slik at juleaften eller julenatt ble opprettholdt som gavedag.

 Referanser 

 Eksterne lenker 


 Landesarchiv Baden-Württemberg: An das liebe Christkind im Himmelreich.  Weihnachtswünsche adeliger Kinder vor hundert Jahren.
 Welt der Naturwissenschaften: Martin Luthers Christkind
 Christoph Landolt: Nikolaus, Christkind, Weihnachtskind, Neujahrkind, Mutti, Pelzer & Santa Claus, in: «Wortgeschichten», hrsg. von der Redaktion des Schweizerischen Idiotikons.

Kategori:Fiktive julefigurer
Kategori:Juleskikker